Sisifos

Sisifos (kwa Kigiriki  , Sísyphos, kwa Kiingereza Sisyphus) alikuwa mhusika katika hadithi za mitholojia ya Kigiriki. "Sisyphean," Oxford English Dictionary, 3rd ed., 2001; retrieved 2012-3-29.

Alikumbukwa kama mfalme wa Korintho mwenye hekima lakini pia mjanja aliyefaulu kudanganya miungu. Habari zake zilisimuliwa na mshairi wa Ugiriki ya Kale Homer, pia na waandishi mbalimbali wa Ugiriki na Roma ya Kale.

Kosa la Sisifos
Aliwahi kufichua siri moja ya mungu mkuu Zeu alipomwambia mungu wa mito Asopo kwamba Zeu alimwiba binti wake Aigina. Zeu alikasirika juu ya Sisifos akamtuma mungu wa mauti Thanatos kwake amchukue na kumpeleka kuzimu. Lakini Sisifo alifaulu kumpa Thanatos divai nyingi hadi akalewa kabisa akamfunga kwa minyororo. Tangu Thanatos alipofungwa, hakuna mtu aliyekufa tena. Mungu wa vita Ares alishangaa alipoona wapinzani hawakufa sasa vitani. Ilhali Ares alikosa furaha katika kazi yake alimtafuta Thanatos akamkuta na kumweka huru.  Alimshika Sisifos akampeleka kuzimu na kumkabidhi kwa mungu wa kuzimu Hades. Lakini kabla ya kushikwa na Ares, Sisifos aliweza kuonana kifupi na mke wake akampa amri kutomtolea sadaka baada ya kifo chake.

Baada ya kufika kuzimu, Hades alishangaa kwa sababu hapakuwa na sadaka kwake Sisifos. Sisifos akamwambia Hades kwamba kama angemruhusu kurudi mara moja katika uhai, angemwambia mke wake kutoa sadaka hizo. Lakini alipopata kibali hicho, alirudi nyumbani akafurahia maisha na kumcheka mungu yule na ujinga wake. Hivyo Thanatos alipaswa kumchukua mara ya pili.

Adhabu ya Sisifos
Kwa amri ya Zeu alipewa adhabu ya pekee kwa ujanja wake. Alipaswa kusukuma jiwe kubwa juu ya mtelemko wa mlima kwenye kuzimu. Mara alipolifikisha juu, jiwe lilibiringika tena hivyo kazi ilianza upya.Littell, Robert S. (1849). The Living Age, Vol. 20, p. 53. Alilazimika kurudia hii tena na tena milele. Mythweb.com, "Sisyphus" ; retrieved 2012-3-29. Katika lugha za Ulaya ambako hadithi hii imeendelea kusimuliwa, kazi isiyomalizika huitwa "kazi ya Sisifos" ("sisyphean" task). 

 Marejeo 

 Viungo vya nje 

 "Sisyphus," makala katika encyclopedia Britannica 1911 

Jamii:Mitholojia ya Kigiriki